CELEX: E2015P0024
Language: sk
Date: 2015-09-25 00:00:00
Title: Žiadosť o poradné stanovisko Súdu EZVO, ktorú 25. septembra 2015 predložil Fürstliches Obergericht, Liechtenstein vo veci Walter Waller/Liechtensteinische Invalidenversicherung (Vec E-24/15)

8.12.2016   
            
            
               SK
            
            
               Úradný vestník Európskej únie
            
            
               C 457/12
            
         Žiadosť o poradné stanovisko Súdu EZVO, ktorú 25. septembra 2015 predložil Fürstliches Obergericht, Liechtenstein vo veci Walter Waller/Liechtensteinische Invalidenversicherung
   (Vec E-24/15)
   (2016/C 457/10)
   Listom z 25. septembra 2015, ktorý bol doručený na podateľňu Súdu EZVO 1. októbra 2015, Fürstliches Obergericht, Liechtenstein (kniežací odvolací súd, Lichtenštajnsko) požiadal Súd EZVO vo veci Walter Waller/Liechtensteinische Invalidenversicherung o poradné stanovisko k týmto otázkam:
   
               1.
            
            
               Podľa článku 87 ods. 2 druhej vety nariadenia č. 987/2009 sú pre dlžnícku inštitúciu zistenia inštitúcie miesta pobytu alebo bydliska záväzné – bráni táto skutočnosť dlžníckej inštitúcii napadnúť v rámci jej konania tieto zistenia, a teda aj informácie uvedené v podrobnej lekárskej správe poskytnuté vo formulári E 213?
            
         
               2.
            
            
               V prípade kladnej odpovede na prvú otázku: vzťahuje sa tento záväzný účinok aj na súdne konania, ktoré podľa vnútroštátnych procesných pravidiel nadväzujú na konanie pred dlžníckou inštitúciou?